Sociedad Deportiva Santoña Club de Remo

Sociedad Deportiva Santoña Club de Remo Kantabriako Santoña herriko arraun kluba da, traineru, trainerilla eta bateletan eta baita aulki mugikorrean ere aritzen dena.

 Uniformea 
Elastikoa eta trainerua urdinak dira eta Kantabriako bandera (kolore zuria eta gorria) ageri dute. Traineruaren izena Virgen del Puerto da. 2010an traineru beltza erabili zuen.

 Historia 
 XX mende hasiera 
Santoñako traineru baten lehenengo aipamena 1901eko irailaren 9koa da, Maria Kristina Habsburgokoak sustaturiko estropada batekoa hain zuzen ere. 

XX mendearen lehen erdian Argoñosko traineruak hainbat estropada jokatu zituen eta bertan Santoñako arraunlariek ere parte hartu zuten. 1919an Bilbon aritu ziren eta 1922, 1924 eta 1925ean Santanderko badian ere estropada ugari jokatu zituzten, 1925ean Argoños garaile atera zelarik. urte horretan bertan Kontxako Banderan parte hartzeko Argoños eta Santoñaren arteko tripulazioa osatu zen. Bosgarrenak izan ziren.

40. hamarkadaren hasieran Kantabriako Traineru Txapelketatan parte hartu zuen Argoñosek eta bigarren izan zen 1942an eta hirugarren 1943an.

 S.D. Santoña C.R. 
1964ean bi estropadatan parte hartu zuen Santoñako traineru batek (Kantabriako Txapelketan eta Santoñan bertan jokaturkio estropada batean) eta Pedreña eta Peñacastilloren atzetik hirugarrena izan zen. 1973an Espainiako Batel Txapelketa irabazi zuen Santoña OJE izenarekin.

Gaur egungo elkartea 1979an sortu zen herriko bi klubak elkartu zirenean, alde batetik Sociedad Deportiva Santoña OJE (1971n sortua) eta bestetik Club Juan de la Cosa (aurrez Educación y Descanso de Santoña izandakoa eta 1977an sortua). Garai onenak 80. hamarkadan bizi izan zituen, hiru aldiz Kantabriako txapeldun bihurtu zen eta ondoren 1984, 1986 eta 1989an Kontxarako sailkatu zen. 90. hamarkadaren erdialdera ere lehia latza izan zuen Ciudad de Santander taldearekin eta bi txapelketa gehiago lortu zituen 1995 eta 1996an. 1997an arraunlari eskasia zela eta Ciudad de Santanderrekin bat egin zuen eta azkenengo Kantabriako Txapelketa irabazi zuen.

Ordutik aurrera gainbehera iritsi zen Santoñara. 1998 eta 2008 artean behin baino ez zuen trainerua uretaratu, 2001ean hain zuzen ere. 2008an beraz KAE Ligako 2. mailan hasi zen. Maila honetan hainbat bandera lortu ditu eta 2010ean KAE Ligako lehen mailara igotzea lortu zuen. 2013an zortzigarren postua eskuratu zuen eta 2014an hamargarrena izan zen. 2015 urtean azken postuan gelditu eta maila galdu zuen. 2019a berriz ere KAE 1 mailan egin zuen baina urtebetez egon zen bertan. 2020an KAE 2 Ligako azkena izan zen. Hurrengo urteetan maila apalean jarraitu du, tartean 2023an ez zuen trairerurik atera, ez eta 2025ean ere.

 Aulki mugikorra 
Aulki mugikorrean ere aritzen den kluba da Santoña. 1987an Espainiako zortziko txapelketan nagusitu zen Legutioko urtegian jokaturiko estropadan. Bertako arraunlariak diren Chechu Vinatea eta Fernando Vinatea bi aldiz izan dira Europako Txapeldunak lemazain gabeko bikoan.

 Palmaresa 
 Kontxako Bandera 
 Txapelduna (0)
 Bigarrena (0)
 Hirugarrena (0)
 Sailkatua (3): 1984, 1986 eta 1989.

 TKE Liga 
 Txapelduna (0)
 Bigarrena (0)
 Hirugarrena (0)
 KAE 1 Liga (0): Zortzigarren 2011 eta 2013an.
 KAE 2 Liga (0): Bigarren 2010ean.
 Euskal Liga (0): Hamargarren 1995ean.

 Espainiako Traineru Txapelketa 
 Txapelduna (0)
 Laugarrena (1): 1973.

 Kantabriako Traineru Txapelketa 
 Txapelduna (6): 1986, 1987, 1988, 1995, 1996 eta 1997 (azken hau Ciudad Santanderrekin batera).

 Gainontzeko Banderak 
 Etxekoak  Santoñako Bandera (2): 2009, 2010.Santoñako Traineru Jaitsiera (1): 2012. Kantabrian  Bansander Bandera (7): 1984, 1986, 1989, 1992, 1995, 1997, 1998.Sotileza Bandera (1): 1985.Camargoko Bandera (1): 1985.Colindresko Bandera (1): 1985.Ríos Berrazueta Bandera (1): 1988.Pontejosko Bandera (1): 1996.Ría del Asón Bandera (3): 1996, 2009, 2018.Astilleroko Bandera (1): 1996.Santanderko Bandera (1): 2010.Castro Urdialesko Bandera (1): 2010. Gipuzkoan  San Pedroko Promozio Bandera (1): 2010.Hibaikaren Bandera (1): 2010.Getariako Bandera (1): 2010. Asturiasen  El Socorro Bandera (1): 2009.Aviles Hiriko Bandera (1): 2010.

 Trainerillak 
 Espainiako Trainerilla Txapelketa:
 Txapelduna (0)
 Bigarrena (3): 1973, 1986, 1989.
 Hirugarren (1): 1995.
 Bermeoko trainerilla estropadak (1): 1975

 Batelak 
 Espainiako Batel Txapelketa (3): 1973, 1986, 1987

 Aulki mugikorra 
 Espainiako zortziko txapelketa (1): 1987

 Azken denboraldiak 
Dendoraldiak TKE 0   KAE 1 7   KAE 2 9  2024 barne.
 Urtea  Liga  Kontxa 2004  Federazio Liga, 20.a - 2005-2008  ez - 2009  KAE 2 Liga, 4.a - 2010  KAE 2 Liga, 2.a (p.o. 10px) - 2011  KAE 1 Liga, 8.a - 2012  KAE 1 Liga, 10.a - 2013  KAE 1 Liga, 8.a - 2014  KAE 1 Liga, 10.a - 2015  KAE 1 Liga, 12.a (10px) - 2016  KAE 2 Liga, 13.a - 2017  KAE 2 Liga, 6.a - 2018  KAE 2 Liga, 3.a (p.o. 10px) - 2019  KAE 1 Liga, 10.a (p.o. 10px) - 2020  KAE 2 Liga, 11.a - 2021  KAE 2 Liga, 9.a - 2022  KAE 2 Liga, 7.a - 2023  ez   2024  KAE 2 Liga, 7.a - 2025  ez  

 Emakumezkoen trainerua 

2013an lehenengo aldiz trainerua osatu zuen. Arraunlariak Santoñakoak (13), Astillerokoak (7) eta Colindreskoak (1) izan ziren lehen denboraldi hartan. Alba Rocillo eta Sara Vazquez patroiak aurrez Kontxan bigarren egindako Astilleroko traineruan aritu ziren 2010ean. Ez ziren ordea Euskotren Ligarako sailkatu. Estropadak izateko Gipuzkoako Ligako hiru banderatan hartu zuten parte baina denetan azken postuan sailkatu ziren.

2014an denboraldia ere osorik jokatu zuen, Gipuzkoako Ligan aritu baitzen. Seigarren eta azken postuan gelditu zen. 2015 denboraldian ez zuen trainerurik atera baina Colindresko trainerua osatu zen eta bertan aritu ziren arraunlari gehienak. Denboraldi-aurreko Sotileza Bandera bakarrik jokatu zuen eta bertan garailea izan zen Colindresen aurretik.

 Palmaresa 
 Sotileza Bandera (2): 2014, 2015.

 Antolaturiko estropadak 
Club de Remo Santoñak urtero antolatzen du Santoñako Bandera.

 Erreferentziak 

 Kanpo estekak 
  Club de Remo Santoñaren bloga

Kategoria:Santoñako kirola
S